**ПРАКТИЧЕСКА ФИЛОСОФИЯ**

**ОБРАЗОВАТЕЛНО-КВАЛИФИКАЦИОННА СТЕПЕН**: Магистър

**ФОРМА НА ОБУЧЕНИЕ И ПРОДЪЛЖИТЕЛНОСТ**: редовна форма на обучение с продължителност една година /2 семестъра/

Магистърската програма има програмна акредитация за срок от 6 години до 2024 г.

1. **Обща характеристика и образователна цел на магистърската програма**

Разделянето на философията на „теоретична” и „практическа” следва традиция, която може да се проследи поне до Аристотел. От 80-те години на миналия век в редица страни по света се наблюдава тенденция на интензивно и целенасочено развитие на практическата философия с особен акцент върху така нареченото „философско консултиране” (philosophical councilling). Магистърската програма има интердисциплинарен характер и е крачка в процеса на приобщаване на катедра „Философски и политически науки” към тази съвременна тенденция на практическа употреба на философските знания, методи и техники във всекидневния живот. Програмата цели да задълбочи, обогати и допълни теоретичната подготовка на бакалаврите по философия, като предостави знания и умения с широк спектър на практическа приложимост. По този начин тя подготвя специалисти за успешна реализация в различни сфери на обществения живот, както и консултанти по личностно развитие и ориентиране. Обучението осигурява задълбочена научно-теоретична и специализирана подготовка по специалността; овладяване на умения и капацитет за научно-изследователска и/или научно-приложна дейност; формиране на личностни качества, необходими за работа в условията на усложняващия се и бързо променящ се съвременен свят.

1. **Професионална компетентност и реализация**

Предназначението на магистърската програма „Практическа философия” е да отговори на все по-разширяващата се потребност от практическа приложимост на теоретичните знания както в личен, така и в обществен план. Завършилите тази магистърска степен придобиват знания, компетенции и практически умения за успешно личностно развитие, за философско консултиране, както и способности и нагласи за консултантска дейност в различни национални и международни институции и неправителствени организации. Обучението подготвя за професионална реализация в образователни институции и консултантски центрове, в органите на държавната и местната власт, в международни организации, в неправителствени организации, в масмедии. Особен акцент се поставя върху изучаването на процесуалната страна на всяко човешко начинание: поставянето на цели (целеполагане), оценка на ресурсите като време, знания, опит, равнище на интелигентност и пр., мобилизация, сплотяване и мотивиране за постигането на целите чрез техниките на реториката, дебата, дискусията, аргументацията и др. Завършилите тази магистърска програма могат да се реализират като експерти и консултанти в образователни институции и психологични центрове, да работят като анализатори и експерти в правителствени и неправителствени организации, масмедии, фирми и училища.

Обучението създава възможности и образователни предпоставки за продължаване на обучението в докторска степен.

1. **Организация и структура на обучението**

Разработената учебна документация е в съответствие с най-новите тенденции в академичната подготовка на специалисти по практическите измерения на философията. При подготовката ѝ е отчетен както националния, така и международния опит в тази област. Тя съответства на приетите стандарти за професионална подготовка на магистри. Обучението е с продължителност 1 година /два семестъра/ за завършилите ОКС „Бакалавър” или ОКС „магистър” от същото професионално направление. Магистърската програма е съставена така, че да бъде осъществена съгласуваност, последователност и предметна връзка между предвижданите учебни дисциплини.

**Учебен план за специалисти**:

Учебният план е разпределен в два семестъра с общ хорариум от 375 ч., които са равни на 60 ECTS кредита. Хорариумът е разпределен по семестри както следва: първи семестър – 225 ч., втори семестър – 150 ч. Относително малкият дял на хорариума във втория семестър се дължи на факта, че в този семестър основната учебна дейност е свързана с подготовката на магистърска теза или държавен изпит.

 Учебният план е структуриран в два модула: Философска антропология и Политическа философия. Включени са задължителни и избираеми дисциплини. Задължителните учебни дисциплини (255 ч.) дават общо 31 ECTS кредита. Те осигуряват задълбочена научно-теоретична и специализирана подготовка. Задължителните учебни дисциплини са: Наука, религия и етика /за истината, Бога и доброто/, Усиленият човек /човек и техника/, Сравнителна философия на Изтока и Запада, Правата на човека, Рисковото общество. Избираемите учебни дисциплини (120 ч.) дават общо 14 ECTS кредита. Чрез тях се обогатяват знанията, уменията и компетенциите, получени в рамките на задължителните учебни дисциплини. Студентите избират четири от осем възможни избираеми учебни дисциплини.

Всеки студент може да изучава по желание всяка учебна дисциплина, преподавана в университета, независимо от факултета, в който се изучава /в съответствие с чл.2, ал.5 от Наредбата за държавните изисквания за придобиване на висше образование, публикувана в ДВ бр. 76 /2002 г./. Общ хорариум на избраните факултативни дисциплини – до 10 % от общия хорариум.

 Дипломирането на студентите става с писмен държавен изпит или със защита на магистърска теза, за които при положителен резултат се придобиват 15 ECTS.

1. **Съответствие с мисията на ЮЗУ „Неофит Рилски”**

Реализацията на магистърската програма „Практическа философия” съответства на мисията на ЮЗУ „Неофит Рилски“ и Философски факултет, на техните цели и стратегии, произтича от новите измерения на висшето образование в България и на задачите за пълноценното включване на страната в международните образователни процеси. Програмата е съобразена с националните и европейските стандарти, както и с изискванията и спецификата на региона, в който е разположен ЮЗУ „Неофит Рилски“.

Квалификационната характеристика на специалността „Практическа философия” за образователно-квалификационна степен „магистър” с професионална квалификация „магистър по практическа философия” е основен документ, който определя разработването на учебния план и учебните програми. Тя е съобразена със Закона за висшето образование, Класификатора на областите на висше образование и професионалните направления, Наредбата за държавните изисквания за придобиване на висше образование на образователно-квалификационните степени „бакалавър”, „магистър” и „специалист” (ДВ бр. 76 от 6.08.2002 г.), Националната класификация на длъжностите и професиите, Правилника за устройство и дейността на ЮЗУ „Неофит Рилски”, Правилника за образователни дейности и др. нормативни документи на университета.

|  |  |
| --- | --- |
|  | **І. СЪДЪРЖАНИЕ НА УЧЕБНИЯ ПЛАН** |
| **№** |  | **Оценяване** | **КРЕДИТИ** | **Аудиторна заетост** | **Извънаудиторна заетост /в часове/** |
| **Семестър** | **форма** | **общо** | **лекции** | **семинари** | **упражнения** |
|   | **ЗАДЪЛЖИТЕЛНИ ДИСЦИПЛИНИ** |
|  | **Модул I: Философска антропология**  |  |  |  |  |  |  |  |  |
| 1. | Човекът и неговото тяло | І | изпит | 6 | 45 | 30 | 15 | 0 | 135 |
| 2. | Азът и другият – идентичност и мултикултурност в съвременното общество | І | изпит | 6 | 45 | 30 | 15 | 0 | 135 |
| 3. | Усиленият човек /човек и техника/ | І | изпит | 6 | 45 | 30 | 15 | 0 | 135 |
| 4. | Наука, религия и етика /за истината, Бога и доброто/ | І | изпит | 4 | 30 | 30 | 0 | 0 | 90 |
| 5. | Избираема от първа група | І | изпит | 4 | 30 | 30 | 0 | 0 | 90 |
| 6. | Избираема от първа група | І | изпит | 4 | 30 | 30 | 0 | 0 | 90 |
|  |  **ОБЩО :** | **30** | **225** | **180** | **45** | **0** | **675** |
|  | **Модул II: Политическа философия**  |  |  |  |  |  |  |  |  |
| 7. | Правата на човека | ІІ | изпит | 5 | 45 | 45 | 0 | 0 | 105 |
| 8. | Рисковото общество | ІІ | изпит | 4 | 45 | 30 | 15 | 0 | 75 |
| 9. | Избираема от втора група | ІІ | изпит | 3 | 30 | 30 | 0 | 0 | 60 |
| 10. | Избираема от втора група | ІІ | изпит | 3 | 30 | 30 | 0 | 0 | 60 |
| 11. | Държавен изпит или защита на дипломна работа | ІІ | изпит | 15 | 0 | 0 | 0 | 0 | 450 |
|  |  **ОБЩО:** | **30** | **150** | **135** | **15** | **0** | **750** |
|  | **ОБЩО** (часове от задължителните и избираемите дисциплини) | **60** | **375** | **315** | **60** | **0** | **1425** |
|   | **ИЗБИРАЕМИ ДИСЦИПЛИНИ**  |
|  | **Първа група** |
| 1. | Биоетика | І | изпит | 4 | 30 | 30 | 0 | 0 | 90 |
| 2. | Свобода и отговорност | І | изпит | 4 | 30 | 30 | 0 | 0 | 90 |
| 3. | Философия на ероса (партньорство, дружба, любов) | І | изпит | 4 | 30 | 30 | 0 | 0 | 90 |
| 4. | Интернет-комуникации и действие в съвременния свят | І | изпит | 4 | 30 | 30 | 0 | 0 | 90 |
|  | **Втора група** |  |
| 1. | Социалната справедливост (право, свобода, равенство)  | ІІ | изпит | 3 | 30 | 30 | 0 | 0 | 60 |
| 2. | Строежът на държавата | ІІ | изпит | 3 | 30 | 30 | 0 | 0 | 60 |
| 3. | Политическа психология | ІІ | изпит | 3 | 30 | 30 | 0 | 0 | 60 |
| 4. | Политически утопии | ІІ | изпит | 3 | 30 | 30 | 0 | 0 | 60 |
|   | **ФАКУЛТАТИВНИ ДИСЦИПЛИНИ**  |
|   | ***Забележка:***  Всеки студент може да изучава по желание всяка учебна дисциплина, преподавана в университета, независимо от факултета, в който се изучава /в съответствие с чл. 2, ал. 5 от Наредбата за държавните изисквания за придобиване на висше образование, публикувана в ДВ бр. 76/2002 г. Общ хорариум на избраните факултативни дисциплини – до 10 % от общия хорариум. |  |

Обучението в специалността “Философия” се осъществява в рамките на **Философски факултет**.

**Декан:** Проф. д-р Борис Манов

**Ръководител на катедра “Философски и политически науки”**: Проф. д-р Борис Манов.

**ЗАДЪЛЖИТЕЛНИ ДИСЦИПЛИНИ**

**Човекът и неговото тяло**

**ECTS кредити**: 6

**Форма на оценяване**: писмен изпит

**Семестър**: I

**Седмичен хорариум**: 2 л + 1 с

**Статут на дисциплината**: задължителна

**Методическо ръководство**: Катедра „Философски и политически науки”, Философски факултет

**Лектор**: Проф. д.н. Лазар Копринаров

**E-mail**: koprinarov@swu.bg

**Анотация**: Човешкото тяло се осмисля като условие и елемент на човешкото битие. Извличат се практически изводи от философското изследване на човешкото тяло.

**Съдържание на учебната дисциплина**: Онтология и история на човешкото тяло. Човешкото съществуване като „крайност“. Тялото като природен и културен феномен. История на сетивата. Болката като екзистенциално събитие. Болест и здраве. Медикализацията. Човешките възрасти. Тяло и техника. Телесни техники. Тяло и мода. Човек и маска. Играещият човек. Артистът и употребата на тялото. Спортът като усилване на тялото. Човекът в рисковото общество. Потребителството. Тяло и власт. Живот и смърт.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**АЗЪТ И ДРУГИЯТ – ИДЕНТИЧНОСТ И МУЛТИКУЛТУРНОСТ В СЪВРЕМЕННОТО ОБЩЕСТВО**

**ECTS кредити**: 6

**Седмичен хорариум:** 2 л, 1 с

**Форма за проверка на знанията:** Писмен изпит

**Семестър:** I

**Статут на дисциплината**: задължителна

**Методическо ръководство:** Катедра “Философски и политически науки”, Философски факултет

**Лектор:** Проф. дсн Валентина Миленкова

**Е-mail:** vmilenkova@swu.bg

**Анотация**: Предмет на курса „Азът и другият – идентичност и мултикултурност в съвременното общество“ са проблемите на различните форми на личностна идентичност в днешната мултикултурна среда, наситена с богатство от трансформации. Акцентира се върху големия потенциал на новите форми на културата, включително комуникационните технологии за разгръщане на личността. Културата моделира човешкото поведение, което е свободно в границите на индивидуалната изява и общностната среда и традиции. Така се осигурява интеграция в определен обществен модел, който носи отпечатъка на миналото и настоящето на социалността. Културата освен това създава личностна и общностна идентичност, които стоят в основата на всяко общуване и развиване. Как се променят тези идентичности? Кои са факторите за промяна? Как в съвременното общество, наситено с богати трансформации протичат промени в общностната и личностна идентичност? Каква е ролята на етноса и етничността за развитието на Аза? Как процесите на глобализация влияят върху Аза и неговото структуриране? Тези и сходни на тези въпроси се разглеждат в рамките на лекциите и семинарите на настоящия курс.

Дисциплината надгражда основните понятийни категории и подходи при изучаването и тълкуването на културните процеси, обвързвайки ги с потенциала на протичащите в обществото личностни процеси и изменения. Представят се нови измерения на плюсовете и минусите на личностната и общностната идентичност и съвременните предизвикателства, свързани с развитието на културата.

Лекционният курс има за цел да развие и надгради базисните теоретични и емпирични знания, нагласи и умения за анализ и аргументиране на развитието на личността и нейното място в културата. Особен акцент ще бъде поставен върху изграждането на самостоятелна и критична аналитична нагласа на студентите към разглежданите теми.

**Съдържание на учебната програма**: Идентичност. Концепции за идентичността. Аз-концепция. Понятие за култура. Културата като морално действие. Типологизация на културата. Културата и личностното развитие. Култура и комуникация. Религията в генезиса на културата и на личността. Екологична култура и личностно поведение. Демократизация на културата и личността. Културни аспекти на глобализацията.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**УСИЛЕНИЯТ ЧОВЕК /ЧОВЕК И ТЕХНИКА/**

**ECTS кредити**: 6

**Форма на оценяване**: писмен изпит, текущо оценяване

**Семестър:** I

**Седмичен хорариум:** 2 л + 1 с

**Статут на дисциплината:** задължителна

**Методическо ръководство:** Катедра „Философски и политически науки“, Философски факултет

**Лектори:** Доц. ас. д-р Гергана Попова

**Е-mail**: gerp@swu.bg

**Анотация:** Дисциплината включва 30 часа лекции и 15 часа семинари, разпределени в два модула. Първият засяга различни аспекти на модерната представа за себереализацията на човека чрез неговата активност. В него се анализира както сложното отношение на модерния човек към природата, осмисляна като подлежаща на промяна с оглед на извличането на определени практически резултати, така и спецификите на модерния трудов етос. Вторият модул проблематизира някои амбивалентни страни на отношението човек-техника.

**Съдържание на учебната дисциплина:** Появата на човека-машина; Трудът като призвание ­– генеалогията на модерното освещаване на труда; Карл Маркс – трудът като основна човешка дейност; Проблемът за отчуждението; Човешкият труд и трудът на машината; Vitaactiva – трудът, производството, действието; Научно-технологичния светоглед на модерността; Определение на техниката; Науката и техниката във феноменологично-екзистенциалната парадигма; Философията на техниката на Хосе Ортега-и-Гасет; Техниката в епохата на залеза на Запада; Техниката като инструмент за развитие на човешките способности; Техниката и прекрасния нов свят; Биоетични измерения на научно-техническия прогрес; Визиите на трансхуманизма – изкуственият интелект и киборга.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**НАУКА, РЕЛИГИЯ И ЕТИКА /ЗА ИСТИНАТА, БОГА И ДОБРОТО/**

**ECTS кредити**: 4

**Форма на оценяване**: писмен изпит, текущо оценяване

**Семестър:** I

**Седмичен хорариум:** 2 л

**Статут на дисциплината:** задължителна

**Методическо ръководство:** Катедра „Философски и политически науки“,

Философски факултет

**Лектори:** Доц. д-р Камен Лозев

**Е-mail**: kamenlozev@swu.bg

**Анотация:** Курсът „Наука, религия, етика /за истината, Бога и доброто/“ се стреми да обедини и обобщи ключови постановки от трите „философии“ – на науката, религията и морала, като представи най-обсъжданите и актуални проблеми, отнасящи се до техните взаимоотношения. Комплексът *наука-религия-морал* е предмет на разглеждане от различни гледни точки, но в курса перспективата е най-вече *историко-философска*, т.е. науката, религията и моралът се схващат като специфични, но много важни сфери на живот на обществото и индивида. Тези сфери формират най-важните компоненти от светогледа на личността и затова хармоничната им свързаност трябва да се разглежда като условие и основа за пълноценен, безконфликтен и изпълнен със смисъл личностен и обществен живот. Редица въпроси са оставени без отговор, дебатите по тях продължават до днес.

**Съдържание на учебната дисциплина:** Лекционното съдържание дава израз на най-горещите и обсъждани днес теми, свързани с границите на приложимост на научно-техническите постижения и тяхната „легитимност“ от гледна точка на етиката и религията. Студентите придобиват знания за същността на науката, религията и етиката и тяхната взаимосвързаност в условията на съвременния свят. Тези знания са необходимата основа за самостоятелно мислене, оценка и при необходимост действие в условията на противоречивост при личностни колизии и публични дебати относно спазването или неспазването на определени етически принципи и религиозни забрани, отнасящи се до приложенията на високотехнологичните постижения, непрестанно променящи средата на живот на човека и обществото като цяло.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**ПРАВАТА НА ЧОВЕКА**

**ECTS кредити**: 5

**Форма на оценяване**: писмен изпит

**Семестър:** II

**Седмичен хорариум:** 3 л

**Статут на дисциплината:** задължителна

**Методическо ръководство:** Катедра „Философски и политически науки“,

Философски факултет

**Лектори:** Гл. ас д-р Георги Михайлов

**Е-mail**: mihaylov@law.swu.bg

**Анотация:** Темите за правата на човека се характеризират със своята перманентна актуалност. Те се свързват с културата, политиката, нивото на обществено икономическо развитие на обществото, качеството на законодателството, отношението човек- държава и др. Това от своя страна показва необходимостта от изучаване на правата и свободите на човека. Студентите ще формират знания за същността не само на правата и свободите на човека, но и за свързаните с тях задължения, както и спецификата на правната им институционализация.

**Съдържание на учебната дисциплина:** Идеята за права на човека; Понятие за права и свободи на човека; Поколения права на човека; Права на човека и гражданина; Естествени права и позитивно право; Правата на човека в източниците на правото; Европейска конвенция за правата на човека; Европейската конвенция за правата на човека и националното право; Гарантирани права; Право на живот; Забрана за изтезания и нечовешко или унизително отношение; Забрана на робството, принудително подчинение и принудителен или задължителен труд; Право на свобода и сигурност; Право на справедлив съдебен процес; Защита от обратно действие на престъпления и наказания; Право на зачитане на личния и семейния живот, жилището и тайната на кореспонденцията; Свобода на мисълта съвестта и религията; Свобода на изразяване на мнение; Свобода на събранията сдружаване; Право на встъпване в брак и създаване на семейство; Право на ефективни вътрешноправни средства на защита; Право на недискриминация по отношение на защитените от ЕКЗПЧ права; Права на човека и задължения; Дерогация; Ограничаване на права; Съдебна защита на правата на човека; Съд по правата на човека; Защита правата на човека според законодателството на Р България; Престъпления против правата на човека; Биоетика и права на човека.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**Рисковото общество**

**ECTS кредити**: 4

**Форма на оценяване**: писмен изпит

**Семестър**: II

**Седмичен хорариум**: 2 л + 1 с

**Статут на дисциплината**: задължителна

**Методическо ръководство**: Катедра „Философски и политически науки”, Философски факултет

**Лектор**: Проф. д.н. Лазар Копринаров

**E-mail**: koprinarov@swu.bg

**Анотация**: Анализира се прехода от индустриално към рисково общество. Рисковото общество се интерпретира като неизбежно структурно условие на съвременните форми на индустриализация. Разглеждат се факторите и проявите на рисковото общество.

**Съдържание на учебната дисциплина:** Общество и природа. Преходът от индустриално към рисково общество. Опасности и рискове. Рискът като историческо понятие. Разпределение на рисковете. Глобалните заплахи. Епохата на скоростта. Мобилният човек. Магическото мислене. Културата на страха. Рефлексивната модернизация. Науката: начина на употреба. Информационният взрив. Хибридизацията на човека. Болест и здраве. Норма, разум и безумие. Рисковото общество: сценарии на възможното бъдеще.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**ИЗБИРАЕМИ ДИСЦИПЛИНИ**

**БИОЕТИКА**

**ECTS кредити**: 4

**Форма на оценяване**: писмен изпит, текущо оценяване

**Семестър:** I

**Седмичен хорариум:** 2 л

**Статут на дисциплината:** избираема

**Методическо ръководство:** Катедра „Философски и политически науки“,

Философски факултет

**Лектори:** Доц. Камен Лозев

**Е-mail**: kamenlozev@swu.bg

**Анотация:** Курсът „Биоетика“ е посветен на етическите проблеми, поставени най-вече от развитието на биологията, медицината и по-общо науките за живота с технологичните им приложения в здравеопазването. Предмет на внимание в лекциите са неизбежните етически колизии свързани с отношенията пациент-лекар, опазването на тайната в лечебната практика, границите на приложимост на биотехнологиите, информираното съгласие при участие в изследвания, разпределението на ресурсите в социалното здравеопазване и др.

**Съдържание на учебната дисциплина:** Курсът е ориентиран към най-обсъжданите и актуални проблеми, отнасящи се до взаимоотношенията наука – морал в областта на медицината и здравеопазването. Комплексът от морални сблъсъци се разглежда най-вече от аналитична и оценъчна гледна точка, като се въвличат основните принципи на професионалния морал и кодексите на поведение в медицината. Очертават се спецификите на науките за живота, като се търсят границите на приложимост на био-технологичните постижения в индивидуалния и обществен живот, както и тяхната „легитимност“ от една по-обща етическа гледна точка.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**СВОБОДА И ОТГОВОРНОСТ**

**ECTS кредити:** 4

**Форма на оценяване:** писмен изпит

**Семестър:** I

**Седмичен хорариум:** 2л

**Статут на дисциплината:** избираема

**Методическо ръководство:** Катедра „Философски и политически науки”

Факултет „Философски факултет“

**Лектори:** Доц. д-р Антоанета Николова

**E-mail**: anikolova@swu.bg

**Анотация:** Обучението по дисциплината “Свобода и отговорност” представя смисъла и взаимната връзка на две базови етико-философски понятия, като акцентира върху тяхното осмисляне и практическо приложение на различни нива: духовно, гносеологическо, онтологическо, аксиологично, икономическо, политическо, представяйки както техни западни, така и източни интерпретации. Обръща се специално внимание на съотношението в тяхната индивидуална, групова и обществена приложимост и значимост.

**Съдържание на учебната дисциплина:** Що е свобода и отговорност. Подходи към темата; Митологични и религиозни предпоставки в разбирането за свободата и отговорността, Източен и Западен прочит; Предопределеност и съдба в митологично-религиозния контекст на Древна Гърция; Свобода и отговорност в християнството; Индуизъм: кармата – предопределеност и свобода; Свобода и отговорност в будизма; Свобода и отговорност в древната философска мисъл: Гърция, Индия и Китай; Личност и активност; Свобода, необходимост, причинност; Проблемът за свободната воля; Свободата като смисъл на съществуването; Двата вида свобода; Творческата свобода; Свобода и отговорност в съвременния свят.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**ФИЛОСОФИЯ НА ЕРОСА (ПАРТНЬОРСТВО, ДРУЖБА, ЛЮБОВ)**

**ECTS кредити**: 4

**Форма на оценяване**: писмен изпит, текущо оценяване

**Семестър:** I

**Седмичен хорариум:** 2 л

**Статут на дисциплината:** избираема

**Методическо ръководство:** Катедра „Философски и политически науки“,

Философски факултет

**Лектори:** Доц. ас. д-р Гергана Попова

**Е-mail**: gerp@swu.bg

**Анотация:** Курсът включва 30 часа лекции, в които прави опит да представи различни аспекти на любовта, приятелството и сексуалността в европейската история. На първо място се разглеждат представите за любовта и приятелството в домодерната епоха. По-нататък специален акцент се поставя върху третирането на любовта през модерната епоха. Анализирани са някои значими модерни хуманитарни изследвания върху тялото, пола и сексуалността. Курсът завършва с представянето на спецификите в отношението към приятелството, любовта и еротиката във времето на българския социализъм.

**Съдържание на учебната дисциплина:** Любов и приятелство в древна Гърция, Еросът във философията на Платон. Ролята на жените в идеалната държава. Мястото на жените в живота на полиса според Аристотел. Отношението частно-публично пространство. Християнското мислене и разграничението «ерос» - «агапе». Куртоазната любов. Психоанализата на Фройд и „коперниканския обрат“ в представите за човека. Понятията „ерос“ и „либидо“. Възгледи за детската сексуалност. Фройдо-марксизмът иконцепцията за репресираната в индустриалното общество сексуалност. Приравняването на сексуално и политическо освобождение от страна на Херберт Маркузе. Ерих Фром и възгледът му за отношението между продуктивния живот, позитивната свобода и любовта. Мишел Фуко: раждането и употребата на дисциплинираното тяло през модерността. Сексуалността, тялото-машина и тялото-вид. Критика на „репресивната хипотеза”. Жизнерадостният аскетизъм” в представите за любовта и еротиката в социалистическа България. Преодоляването на пола през първото десетилетие след Девети септември 1944 г. в България и по-късният социалистическия култ към репродуктивната сексуалност. Техники, насочени към репресиране и дисциплиниране на младежката сексуалност в първите две десетилетия от установяването на социалистическата власт в България.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**ИНТЕРНЕТ-КОМУНИКАЦИИ И ДЕЙСТВИЕ В СЪВРЕМЕННИЯ СВЯТ**

**ECTS кредити:** 4

**Форма на оценяване:** писмен изпит

**Семестър:** I

**Седмичен хорариум:** 2л

**Статут на дисциплината:** избираема

**Методическо ръководство:** Катедра „Философски и политически науки”,

Философски факултет

**Лектори:** Доц. д-р Татяна Шопова

**E-mail**: tansha@swu.bg

**Анотация:** Актуалността на лекционния курс е обусловена от открояването на Интернет като важен етап в информационните преобразувания. В съвременните условия на внедряване на ИКТ в живота и работата на човека се очертава нова ситуация, която го поставя пред други,различни от традиционните разбирания, приоритети. Нараства ролята на творческите и интелектуалните способности на човека. Лекционният курс цели да разкрие основните методологически и общотеоретични проблеми, свързани с формирането на световната компютърна мрежа (Интернет). В курса се очертава спецификата на Интернет като средство за комуникация, характерните особености на интернет комуникацията, в която участниците влизат в нови, непознати досега комуникационни взаимоотношения.

**Съдържание на учебната дисциплина:** Европа във века на Интернет. Обществото на знанието - източник на развитие; Поява и развитие на глобалната мрежа; Специфика и основни характеристики на интернет комуникацията; Интернет, нови медии, нови възможности; Социалните мрежи; Фейсбук като средство за социална комуникация; Безопасността в Мрежата; Интернет и културното наследство на Европа; Виртуалният музей; Е-библиотеки; Новите информационни и комуникационни технологии в образованието на 21 век; Проблеми на регулирането и саморегулирането на Мрежата.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**СОЦИАЛНАТА СПРАВЕДЛИВОСТ /ПРАВО, СВОБОДА, РАВЕНСТВО/**

**ECTS кредити:** 3

**Седмичен хорариум**: 2 л

**Статут на дисциплината:** избираема

**Форма за проверка на знанията**: Писмен изпит

**Семестър:** II

**Методическо ръководство:** Катедра “Философски и политически науки”, Философски факултет

**Лектор:** Проф. д-р Борис Манов

**Е-mail:** [bmanov@swu.bg](http://mce_host/bmanov%40swu.bg)

**Анотация:** Лекционният курс “Социална справедливост /право, свобода, равенство/” изследва възможностите за справедливо разпределение на благата, ползите и тежестите в обществото. Тя също така анализира връзките между идеалите на справедливостта, реалностите на несправедливостта и практическите политологични решения, които помагат за преодоляване на различията между тях, поставяйки въпросите за значението и причините за несправедливостта и движенията за социална промяна в основата на учебната програма. Магистърският курс използва широка литература в областите на политическата социология, социалните движения и политическата философия за да изгради социологическа основа на знания и умения в областта на социалните ценности и социалните промени. В един свят в криза, свят, изправен пред огромни социално-политически и екологични предизвикателства, дисциплината "Социална справедливост" предоставя различни критични гледни точки за тези предизвикателства и възможностите за преодоляване на несправедливите и неустойчиви начини на живот, по този начин предоставяйки академична основа за разбиране на нашите проблеми и за изследване на алтернативни перспективи пред човешката цивилизация. Базирането на дисциплината в катедрата по философски и политически науки гарантира, че студентите получават обучение по количествени и качествени академични методи за изследване, формиращи практически и теоретични умения, които магистрите да прилагат в професии, осъществяващи промените в света, в който живеем. В този смисъл програмата не се стреми да насърчава единствено индивидуален подход към проблемите на социалната справедливост, а по-скоро да развива творческото и практическото мислене от различни гледни точки с цел повишаване на равнището на гражданска образованост на студентите.

**Съдържание на учебната програма:** Дефиниция на понятието «социална справедливост». Основоположници и първоначални теории. Справедливост и право. Свободи и отговорности.Теория на либерализма – основни институции и ценности. Представата за свободата и справедливостта. Утилитарни теории и икономически анализ на правото. Комунитарната идея за свободата. Социално неравенство. Социално-политически аспекти на трудовите oтношения. Справедливостта като свойство на политическите системи. Свободи и равенство в бившите „социалистически“ страни и по време на прехода - общо и различно. Достъп до ресурси. Неравенство и разпределение на световното богатство. Пазарна икономика и социална справедливост. Противоречие и съвместимост. Социална справедливост в ерата на глобализацията. Социална справедливост и тероризъм. Етнически мир и миграционни вълни.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**СТРОЕЖЪТ НА ДЪРЖАВАТА**

**ECTS кредити:** 3

**Седмичен хорариум:** 2

**Вид на изпита:** писмен

**Семестър**: ІI

**Статут на дисциплината**: избираема

**Методическо ръководство**: Катедра “Философски и политически науки”

**Лектор**: Доц. дн Петя Пачкова

**Е-mail:** Pachkova@swu.bg

**Анотация:** Предмет на дисциплината “Строежът на държавата” е въпросът за същността на държавната власт, за съотношението между законодателната, изпълнителната и съдебната власт в съвременната държава. Дисциплината дава фундаментални знания за опознаване на политическата система на обществото.

**Съдържание:** Основна цел на дисциплината е да издигне политическата култура на студентите по Практическа философия, което е необходима основа за „философстването“ и за реалния професионален, граждански и личен живот.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**ПОЛИТИЧЕСКА ПСИХОЛОГИЯ**

**ECTS кредити**: 3

**Форма за проверка на знанията**: Писмен изпит

**Семестър:** II

**Седмичен хорариум**:

**Статут на дисциплината**: избираема

**Методическо ръководство**: Катедра „Философски и политически науки“,

Философски Факултет

**Лектор:** Доц. д-р Русанка Манчева

**Е-mail:** r.p.mancheva@swu.bg

**Анотация:** Курсът по политическа психология включва основни теми, свързани с разкриване на политическото поведение на хората. Поставя се акцент върху политическото лидерство, политическите партии и политическите взаимодействия между хората. Политическата партия се разглежда като социална група, която възниква, развива се и оказва влияние върху поведението на нейните членове. В рамките на курса се разработва психологичен портрет на политически лидер.  **Съдържание на учебната дисциплина**: Курсът по Политическа психология е структуриран така, че студентите да могат да получат информация за: 1. Предмета и обекта на политическата психология. 2. Научни подходи в политическата психология, обясняващи поведението на хората в различни политически ситуации. 3. Личността като субект на политическите отношения. 4. Структура и формиране на политически нагласи и влиянието им върху поведението на човека. 5. Психология на масовото поведение в политиката. 6. Психология на политическата група. 7. Лидерът в политиката. 8. Психологически похвати в политическото поведение на лидерите. 9. Психология на рационалния политически избор. 10. Политическа социализация. 11. Психологически аспекти на международната политика. 12. Психологическ аспекти на тероризма и неговите измерения.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.

**ПОЛИТИЧЕСКИ УТОПИИ**

**ECTS кредити:** 3

**Седмичен хорариум:** 2 л

**Семестър**: ІI

**Форма запроверка на знанията:** текуща оценка

**Вид на изпита:** писмен

**Статут на дисциплината**: избираема

**Методическо ръководство**: Катедра “Философски и политически науки”, Философски факултет
**Лектор:** Доц. д-р Николай Попов

**Е\_mail**: npopovilir@law.swu.bg;

**Анотация:** Основната цел на обучението по тази дисциплина е да даде знание за същността и социалната роля на политическите утопии, за тяхното място в системата на човешкото познание.

**Съдържание на курса:** Същност и основни характеристики на политиката. Утопията като явление. Исторически предпоставки за възникването на утопиите. Политика и утопии. Икономика и утопии. Екология и утопии. Религии и утопии. Наука и утопии. Антиутопия. Утопии и теории за международни отношения.

**Технология на обучението и оценяване**: Лекционният курс се провежда по традиционно утвърдения начин, като се използва и мултимедия. Самостоятелната подготовка предвижда решаване на контролни задания и разработване на теми с теоретична насоченост. Окончателната оценка по дисциплината се формира след положен писмен изпит.